Conversa:Galicia Bilingüe

message: A introdución, polo de agora, é a seguinte:
Isto, síntoo, non é unha introdución neutral, senón que toma claro partido e predispone ao lector en contra da asociación. Pero imos analizala:
*Galicia Bilingüe é unha asociación de ámbito galego - OK
*que se ocupa de analizar a situación lingüística de Galiza - En serio? Que eu sepa ocúpase de defender a liberdade de elección de lingua no ensino en Galiza. Eles mesmos, na súa web, din:
replies: text: :Non, segundo eles o seu problema é a identificación nacionalista co idioma. Karlggest (conversa) 16 de febreiro de 2015 ás 17:23 (UTC)
*con posturas polémicas - No canto de dicir isto, habería que dicir cales son ditas posturas. Xa logo o lector xulgará se son polémicas ou non.
* e decote opostas ao criterio sociolingüístico maioritario tanto do país - Algunha referencia disto? Enquisas sobre o galego como lingua vehicular no ensino? Porque se isto non se referencia, non ten valor. Enquisas a poboación, ao profesorado?
*como de Europa - Non se pode deducir, da Carta Europea das Linguas Rexionais ou Minoritarias, que Europa está en contra do que propón GB. De feito, o artigo 8, que é o que fala da educación, é suficientemente amplo como para abranguer dende o que propón GB até o que propón, por exemplo, o BNG. --Norrin_strange (Fala-me) 28 de xaneiro de 2014 ás 07:44 (UTC)
replies: text: :Non segundo os poñentes. Non teño cita, pero gustáballes o proxecto catalán, que non se parece en nada nin ao galego nin ao promovido por esta xente Karlggest (conversa) 16 de febreiro de 2015 ás 17:23 (UTC)

text: Ola, Norrin. Respóndoche como primeiro redactor do artigo e como o que retirou o marcador que lle apuxeches onte. Ocúpase de analizar a situación lingüística en Galicia. Non sei que problema lle ves. Tal é o seu cometido. ...defender a liberdade..., iso non. Defenden a prevalencia da lingua castelá sobre a galega, pódelo ler en calquera recorte de prensa ou sacalo por sentido común; chocar co decreto do galego e tildalo de excesivos e castrador para o castelán non é defender a liberdade, termo co que se lles enche a boca pero que en sociolingüística non resulta serio. No tocante ás posturas polémicas, tes información, outra vez, sen ir máis lonxe, na prensa. Dicir que o galego se impón ou relacionar a lingua co uso da violencia (sabíalo?) é, cando menos, polémico. Pero xa digo, as referencias telas aí. Mira, polo demais, as hemerotecas. É simple. Sobre a postura maioritaria entre os lingüistas (os titulados), e tamén entre a xente do común, creo que se existe un PXNLG é por algo. É dicir, que mesmo os menos afíns á normalización da lingua galega recoñecen a necesidade dunha protección e promoción desta. Non así esta asociación, a día de hoxe de escaso peso, que, por certo, non conta con lingüistas entre a súa directiva, e polo que eu sei só teñen na retagarda un tal Freire, de expresión castelá, asidupo colaborador, por outra banda, con FAES. Por todo isto, se albergas dúbidas ou non coñeces a traxectoria desta xente, convídote a que revises a súa interpretación das normas lingüísticas hoxe vixentes en Galicia. Iso non quita de que lle chantes un cómpreref alí onde, obxectivamente, creas que se pode e se debe referenciar mellor. Onte mesmo, por exemplo, HombreDHojalata pediu unha referencia con bastante bo tino, e haberá que buscala. Un saúdo. --Atobar (conversa comigo) 28 de xaneiro de 2014 ás 10:53 (UTC)

text: poner fin al adoctrinamiento nacionalista en la enseñanza. Se esta frase, amigo Norrin, non é polémica xa me dirás que o é. Saúdos. --Paradanta (Cóntame) 28 de xaneiro de 2014 ás 11:13 (UTC)
replies: text: :Non son precisamente fan de GB, mais insisto en que non temos que tomar partido e debemos expresar todos os puntos de vista. Eu penso que a introdución, tal e como está redactada, predispón en contra da asociación, e por moito que non nos guste, isto non pode ser. Feitos, feitos, feitos... non opinións. Se eles din o do adoctrinamiento nacionalista, póñase iso no artigo, e xa o lector xulgará segundo lle pareza. --Norrin_strange (Fala-me) 28 de xaneiro de 2014 ás 11:21 (UTC)
replies: text: ::A min dáme a mesma impresión que a Norrin. Dende o principio o artigo xulga e condena, afastándose do Wikipedia:punto de vista neutral, tomando partido en contra de.

text: ::A redacción non asemella propia dunha enciclopedia e ten algún problemas de referencias. --. HombreDHojalata.conversa 30 de xaneiro de 2014 ás 22:00 (UTC)

text: ::Eu creo que o que aparece no artigo é certo e que é unha asociación que está en contra da normalización do galego pero esa non é a cuestión, tal como está redactado o artigo non é neutral.--Sernostri (conversa) 30 de xaneiro de 2014 ás 22:28 (UTC)
replies: text: :::Nunca gostei de GB. Pero non penso que sexa necesario ser tendencioso para desacreditalos, eu penso que se desacreditan eles mesmos cos seus argumentos. Mais a reacción non é neutral. Calificar directamente ao PP, UPyD e AVT como "nacionalismo español" é claramente tendencioso (aínda que eu pense que o sexan). --Norrin_strange (Fala-me) 31 de xaneiro de 2014 ás 07:42 (UTC)
replies: text: ::::Se nunhas eleccións se procura o voto "para salvaguardar la Unidad de España" en Galiza, debera ser abondo para pensar que son "nacionalismo español", salvo que se pense que "nacionalista" é un adxectivo despectivo ;) Karlggest (conversa) 16 de febreiro de 2015 ás 17:23 (UTC)
----
Da política de neutralidade:
--Norrin_strange (Fala-me) 31 de xaneiro de 2014 ás 07:44 (UTC)
* Insisto, Norrin strange. O ton deste artigo a día de hoxe é imparcial. --Atobar (conversa comigo) 31 de xaneiro de 2014 ás 14:08 (UTC)
**Nuns días preséntoche unha proposta de cambio para a entrada. Non é prioridade, mais algo farei. En calquera caso non só dubido eu da súa imparcialidade. Por outra parte non é a miña intención crear mal ambiente nin contigo nin con outros wikipedistas, polo que prégoche que manteñamos isto nunton amigábel e informal ;) --Norrin_strange (Fala-me) 1 de febreiro de 2014 ás 09:09 (UTC)

text: :Concordo con Atobar. Confúndese a neutralidade con, digamos, o politicamente correcto, pero é que este tampouco é neutral. Nada é absolutamente neutral. Recoñezo que este é un artigo complicado, xa que se trata de escribir en galego por xente que queremos e apreciamos o noso idioma, sobre unha asociación que o rexeita e o desprecia. Dadas estas particulares circunstancias, penso que o artigo consegue un altísimo grao de imparcialidade. Saúdos. --Paradanta (Cóntame) 1 de febreiro de 2014 ás 15:18 (UTC)

text: Para min hai partes que se poden entender como parciais, por exemplo: creo que se deberan eliminar referencias directas a partidos políticos, xa que se falamos de persoas a título individual non ten nada que ver o partido ao que pertenzan e se pode interpretar como unha asociación do partido coa asociación. Deixando a un lado a neutralidade do artigo, creo que a frase "A súa presidente e voceira é a viguesa Gloria Lago, cuxa man dereita é o seu home José Manuel Pousada, tamén membro destacado da asociación." non ten sentido, se o Pousada é a man dereita de Lago creo que xa se entende que é un membro destacado da asociación. Piquito (conversa) 1 de febreiro de 2014 ás 16:44 (UTC)
replies: text: :Tacho parte do meu comentario anterior. Piquito (conversa) 1 de febreiro de 2014 ás 16:52 (UTC)
Que a xente de Galicia Bilingüe está en contra do galego e da súa cultura está fóra de dúbidas (sen ir máis lonxe no blog de Gloria Lago despacha a Castelao literalmente como " juntaletras-nacionalista-xenófobo") e a min se me remexe o estómago escribir aquí para dicir que o artigo ten que ser impecablemente neutral, podemos dicir que é unha asociación contraria ao galego (como eu creo que é) só se o facemos con referencias sólidas.--Sernostri (conversa) 1 de febreiro de 2014 ás 18:44 (UTC)
thread_title: Marcador de atención e ollo cos contidos

message: Propoño eliminar a sección "Apoio en Galicia", xa que non conta con ningunha referencia. Piquito (conversa) 1 de febreiro de 2014 ás 16:24 (UTC)
#. Piquito (conversa) 1 de febreiro de 2014 ás 16:24 (UTC)
#.  Non teño incoveniente, polo menos mentres non se atope referencia ningunha e en aras de conseguir un maior consenso. --Paradanta (Cóntame) 1 de febreiro de 2014 ás 18:43 (UTC)
thread_title:  Eliminación de contidos 

message: Este artigo debería ficar protexido para evitar que usuarios como "Emilioperezgonzalez" eliminen as referencias ás polémicas relativas ás actuacións desta asociación e veñan vender que o obxectivo da mesma é a "loita pola liberdade".
thread_title:  Protección